ນາງ​ສາວ ຄລໍ​ເດຍ ວັນນິທອນ ​ຊະນະ​ການ​ປະ​ກວດ​ ເພື່ອ​ເຂົ້າ​ຊີງ​ Miss World Australia
ປະຊາ​ຄົ​ມລາວ​ໃນ​ອອສ​ເຕຼ​ເລັຽພາກພູມ​ໃຈ ​ທີ່​ນາງ​ສາວ ຄລໍ​ເດຍ ວັນນິທອນ ​ໄດ້​ຊະນະ​ການ​ປະ​ກວດ​ເພື່ອ​ເຂົ້າ​ຊີງ​ Miss World Australia
ວົງການປະກວດຄວາມສວຍຄວາມງາມແມ່ນເປັນທີ່ສົນໃຈ ຂອງບັນດາສາວໆທັງຫຼາຍທີ່ຢາກຈະຄ້ວາມົງກຸດມາຄອບ ຄອງ, ບໍ່ວ່າຈະເປັນຕຳແຫນ່ງໃດກໍຕາມ ແລະໃນປີທີ່ຜ່ານ ມານີ້ ທາງປະຊາຄົມລາວໃນສະຫະລັດ ກໍໄດ້ມີນາງສາວ ລາວ-ອະເມຣິກັນ ຜູ້ທຳອິດທີ່ໄດ້ຄວ້າຕຳແຫນ່ງ Miss Asian America ປີ 2009 ຄື ນາງສາວ ເອມີ ຈັນທະ ພາວົງ ແລະໃນປີ 2010 ນີ້ທາງປະຊາຄົມລາວໃນ ອອສເຕຼເລັຽກໍພາກພູມໃຈເປັນທີ່ສຸດທີ່ນາງສາວ ຄລໍເດຍ ວັນນິທອນ (Claudia Vannithone) ໄດ້ຊະນະການ ປະກວດເພື່ອເຂົ້າຊີງໃນການປະກວດ Miss World Australia ໃນເດືອນສິງຫາປີ 2010 ທີ່ຈະມາເຖິງນີ້ ທາງ VOA ໄດ້ສຳພາດກັບ Claudia ແລະ ທ່ານ ບຸນຫລວງ ວັນນິທອນ ຜູ້ເປັນພໍ່ ຜ່ານທາງໂທລະສັບທາງໄກຈາກ Canberra, Australia ເຊີນທ່ານຮັບຟັງການ ສຳພາດດັ່ງຕໍ່ໄນີ້ໄດ້ເລີຍ ແລະທາງເຮົາ ນຳສຳເນີພາກ ທີ່ສອງອີກໃນສັບປະດາຫນ້າ